EA ทรุดไม่เลิก! ลบอีก10.64% นิวโลว์ในรอบ 10 เดือน โบรกฯชี้หุ้นต่ำกว่าพื้นฐาน-ซื้อเป้า47บ.
EA ทรุดไม่เลิก! ลบอีก 10.64% นิวโลว์ในรอบ 10 เดือน โบรกฯชี้หุ้นต่ำกว่าพื้นฐาน-ซื้อเป้า47บ.โดย ณ เวลา 14.43 น. อยู่ที่ระดับ 31.50 บาท ลบ 3.75 บาท หรือ 10.64% ด้วยมูลค่าซื้อขาย 1.73 พันล้านบาท
9 เม.ย. 2561

ผู้สื่อข่าวรายงานงานว่า บริษัท พลังงานบริสุทธิ์ จำกัด (มหาชน) หรือ EA ณ เวลา 14.43 น. อยู่ที่ระดับ 31.50 บาท ลบ 3.75 บาท  หรือ 10.64% ด้วยมูลค่าซื้อขาย 1.73 พันล้านบาท ราคาหุ้นปรับตัวลงแรงในรอบ 10 เดือน โดยนับตั้งแต่หุ้นอ่อนตัวลงทดสอบระดับ 31.50 บาท เมื่อวันที่ 13 มิ.ย.60

บล.ฟินันเซีย ไซรัส ระบุในบทวิเคราะห์ว่า กลุ่มโรงไฟฟ้า ราคาหุ้นที่ปรับลงระยะนี้ ไม่มีข่าวลบเฉพาะตัว แต่เป็นประเด็นทั้งอุตสาหกรรม ที่รมว.พลังงานเห็นควรชะลอการรับซื้อไฟฟ้าพลังงานทดแทนไปก่อน ถ้าไม่มี Capacity ใหม่ หุ้นเหล่านี้จะไม่มี growth จึงไม่ควรซื้อขายบน PE สูง แต่บางตัวก็ลงต่ำกว่าพื้นฐานเกินไป เพราะโรงไฟฟ้าปัจจุบันยังดำเนินการปกติ เช่น BGRIM (TP 32), EA (TP 47), GUNKUL (TP 5), TPCH (TP 18) เป็นต้น